cyanic-selkie/wikianc huggingface dataset:
துர்காபாய் தேஷ்முக்
வாழ்க்கை
இந்திய தேசிய காங்கிரசு 1923 ல் அவரின் சொந்த ஊரான காக்கிநாடாவில் மாநாடு நடத்தியபோது, அவர் ஒரு தொண்டராகவும், காதி கண்காட்சியின் பொறுப்பாளராகவும் இருந்தார். அனுமதிச் சீட்டு இல்லாமல் பார்வையாளர்கள் அனுமதிக்கப்படவில்லை என்பதை உறுதிப்படுத்துவதே அவரது பொறுப்பு. அவருக்கு கொடுக்கப்பட்ட பொறுப்பை நேர்மையாக நிறைவேற்றினார். அனுமதிச் சீட்டில்லாமல், ஜவஹர்லால் நேருவைத் தடுத்து நிறுத்திவிட்டார். கண்காட்சியின் அமைப்பாளர்கள் அவர் செய்ததைக் கண்டு கோபப்பட்டப்போது, அவர் அறிவுரைகளை மட்டுமே பின்பற்றுவதாக பதிலளித்தார். அமைப்பாளர்கள் நேருக்கு ஒரு அனுமதிச் சீட்டு வாங்கிய பின்னர்தான் நேரு உள்நுழைய துர்காபாய் தேஷ்மூக் அனுமதி கொடுத்தார். நேரு, தன் கடமையைச் செய்து கொண்டிருக்கும் தைரியத்திற்காக அந்த பெண்ணைப் பாராட்டினார். பிரிட்டிஷ் ஆட்சியிலிருந்து இந்தியாவின் சுதந்திரத்திற்கான போராட்டத்தில் அவர் மகாத்மா காந்தியைப் பின்பற்றினார். அவர் எப்போதும் நகைகள், ஒப்பனைப் பொருட்கள் அணிந்திருந்ததில்லை, அவர் ஒரு சத்தியாக்கிரகியாக இருந்தார். காந்தி தலைமையில் உப்பு சத்தியாக்கிரக நடவடிக்கைகளில் பங்கேற்ற ஒரு முக்கிய சமூக சீர்திருத்தவாதி ஆவார். இயக்கத்தில் பெண் சத்தியாக்கிரகிகளை ஒருங்கிணத்தார். இதனால் பிரிட்டிஷ் ராஜ் அதிகாரிகள் அவரை 1930 - 1933 ஆண்டுகளுக்கு மூன்று முறை சிறையில் அடைத்தனர். சிறையில் இருந்து விடுவிக்கப்பட்ட பிறகு துர்காபாய் தனது படிப்பை தொடர்ந்தார். ஆந்திரப் பல்கலைக்கழகத்தில் 1930 இல் அரசியல் அறிவியல் துறையில் பி.ஏ மற்றும் அவரது எம்.ஏ.வை முடித்தார். அவர் 1942 இல் சென்னை பல்கலைக்கழகத்தில் தனது சட்ட பட்டம் பெற சென்றார். சென்னை உயர்நீதிமன்றத்தில் வழக்கறிஞராகப் பயிற்சி பெற்றார். துர்காபாய் பார்வையற்றவர்களின் நிவாரண சங்கத்தின் தலைவர் ஆவார்.
திம்மூர் ஊராட்சி
திம்மூர் ஊராட்சி (Thimmur Gram Panchayat), தமிழ்நாட்டின் பெரம்பலூர் மாவட்டத்தில் உள்ள ஆலத்தூர் வட்டாரத்தில் அமைந்துள்ளது. இவ்வூரில் உடையார் சமூகத்தினர் அதிகமாக வாழ்கின்றனர். இந்த ஊராட்சி, குன்னம் சட்டமன்றத் தொகுதிக்கும் சிதம்பரம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1540 ஆகும். இவர்களில் பெண்கள் 798 பேரும் ஆண்கள் 742 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
மேற்கோள்கள்
பகுப்பு:பெரம்பலூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம் பகுப்பு:பெரம்பலூர் மாவட்டத்திலுள்ள கிராமங்கள்
இலட்சத்தீவுக் கடல்
லட்சத்தீவுக் கடல் அல்லது லட்சத்தீவுகள் கடல் (Laccadive Sea) என்பது இந்தியா (அதன் லட்சத்தீவுகள் உட்பட), மாலத்தீவு, இலங்கை இடையில் அமைந்துள்ள கடல் பகுதி ஆகும். இது கேரளா மாநிலத்தின் மேற்கே அமைந்துள்ளது. இந்தக் கடலில் ஆண்டு முழுவதும் நிலையான நீர் வெப்பநிலை உள்ளது. எனவே இந்த கடல், கடல் உயிரினங்கள் வளம்  நிறைந்த  பகுதியாகத்  திகழ்கிறது. இங்கு அமைந்துள்ள மன்னார் வளைகுடா கடல் பகுதி மட்டும் 3,600 வகை கடல் வாழ் உயிரினங்களுக்கு வாழ்விடமாகத் திகழ்கிறது.
சர்வதேச கடலியல் அமைப்பு பின்வருமாறு லட்சத்தீவுகள் கடல் எல்லையை வரையறுக்கிறது:
வெளி இணைப்புகள்
பகுப்பு:இந்தியப் பெருங்கடல்
ஜி (திரைப்படம்)
ஜி (Ji) என்பது 2005ல் வெளிவந்த தமிழ்த் திரைபடம். இந்தப் படத்தில் கதாநாயகனாக அஜித் குமாரும், கதாநாயகியாக திரிஷாவும் நடித்துள்ளனர். ரன் திரைப்படப் புகழ் லிங்குசாமி இந்தப் படத்தை இயக்கியுள்ளார். இப்படத்தை எஸ் .எஸ்.சக்கரவத்தி தயாரித்துள்ளார் .வித்யாசாகர் இசையமைத்த இந்தப் படத்தின் பாடல்கள் பிப்ரவரி 21, 2005ல் வெளிவந்தது.
பொக்காரா சாந்தி தூபி
நிப்போன்சாங்-மையோகோஜி மடாலயத்தை நிறுவிய பௌத்த பிக்கு நிசிதாத்சு பியூஜியின் ஆலோசனையின் படி,   மொரியோகா சோனின் என்ற பௌத்த பிக்கு,   உள்ளூர் மக்களின் உதவியுடன், பொக்காராவில் உலக அமைதிக்கான தூபியை நிறுவினார்.
பெயர்க் காரணம்
சமசுகிருத மொழியில் சாந்தி என்பதற்கு அமைதி, சமாதானம் என்பர். உலக அமைதியை வேண்டி, இத்தூபி பொக்காராவில் நிறுவப்பட்டதால், இதனை பொக்காரா உலக அமைதிக்கான தூபி என்பர்.
சிறப்பு
உலகின் அமைதிக்கான அடுக்குத் தூபிகளில் இரண்டு நேபாளத்தில் உள்ளது. ஒன்று கௌதம புத்தர் பிறந்த லும்பினியிலும் மற்றொன்று பொக்காராவிலும் உள்ளது. பன்னாட்டு சுற்றுத்தலமான பொக்காரா அருகே இமயமலையின்  அன்னபூர்ணா 1 கொடுமுடியும்,  மனதைக் கவரும் பேவா ஏரியும் அமைந்துள்ளது.
கட்டுமானம்
பொக்காராவில் உலக அமைதியின் சின்னமாக, தூபியை நிறுவ முன்னோடியாக இருந்தவர், திபெத்திய பௌத்த பிக்கு நிசிதாத்சு பியூஜி ஆவார். பௌத்த அறிஞர் நிசிதாத்சு பியூஜியின் ஆலோசனையின் படி, பொக்காராவின் நிப்போன்சாங்-மையோகோஜி பௌத்த மடாலயம் மற்றும்  உள்ளூர் மக்களின் துணையோடு, பௌத்த பிக்கு மொரியோகா சோன்  என்பவர் உலக அமைதிக்கான தூபியை நிறுவினார். இப்பணிக்கு உறுதுணையாக இருந்தவர்களில் குறிப்பிடத்தக்கவர்கள் பொக்காராவின் தர்மசில்லா விகாரையின் தலைமைப் பிக்குணி மற்றும்  நேபாள அரசின் துணை பாதுகாப்பு அமைச்சருமான மின் பகதூர் குரூங் ஆவர்.
உள்ளூர் கிராம வளர்ச்சி குழுவின் அனுமதியின்றி கட்டப்பட்ட, உலக அமைதிக்கான பகோடா 35 அடி உயரம் வரை கட்டிக் கொண்டிருக்கையில், நேபாள மன்னர் அரசும், உள்ளூர் கிராமிய வளர்ச்சிக் குழுவும் சேர்ந்து, பாதுகாப்பு காரணங்களால் தூபியின் கட்டுமானத்தை நிறுத்தினர். மேலும் இதுவரை மேற்கொண்ட கட்டுமானப் பணிகளையும் இடித்து அகற்றினர்.
21 மே 1992 அன்று நேபாள பிரதம அமைச்சரும், நேபாளி காங்கிரசு கட்சியின் தலைவருமான, கிரிஜா பிரசாத் கொய்ராலா பொக்காராவின் ஆனந்தா மலையில், உலக அமைதிக்கான தூபியை மீண்டும் கட்டுவதற்கு அடிக்கல் நாட்டினார். உள்ளூர் மக்களின் ஆதரவுடனும், பிக்குகள் துணையுடனும் அமைதிக்கான தூபியின் கட்டுமானப் பணி எவ்வித தடையின்றி தொடரப்பட்டு, முடிக்கப்பட்டது. கிரிஜா பிரசாத் கொய்லாரா முன்னிலையில், 30 அக்டோபர் 1999 அன்று உலக அமைதிக்கான தூபியின் திறப்பு விழா நடைபெற்றது.
சாந்தி தூபியின்அமைப்பும், சிறப்புகளும்
பொக்காராவின் சாந்தி தூபி, நேபாளத்தின் முதல் உலக அமைதிக்கான அடுக்குத் தூபி ஆகும். இது திபெத்திய பௌத்த மடலாயமான நிப்போன்சாங்-மையோகோஜி மடாலயத்தைத்தின் தலைமை பிக்குவான நிசிதாத்சு பியூஜியின் ஆலோசனையின் படி,   பிக்கு நிப்போன்சான் மொரியோகா சோன் குழுவினரால்  30 அக்டோபர் 1999 அன்று கட்டி முடிக்கப்பட்டது.
115 அடி உயரம் மற்றும் 344 அடி சுற்றளவுடன், வெள்ளை நிறத்தில் அமைந்த உலக அமைதிக்கான இந்த தூபி, இரண்டு தளங்களுடன் கூடியது. இரண்டாவது தளத்தில், ஜப்பான், இலங்கை, தாய்லாந்து மற்றும் லும்பினி எனும்   நான்கு இடங்களிலிருந்து பெறப்பட்ட  புத்தரின்  நான்கு மாதிரி உருவச் சிற்பங்கள் நிறுவப்பட்டுள்ளது. அடுக்குத் தூபியின் உச்சியின் கூரான பகுதியில், பிறவிச் சுழற்சி, தரும நெறிகள் மற்றும் புத்தரின் நற்செய்திகளை நினைவுபடுத்தும் விதமாக தங்கத்தில் தர்மச் சக்கரத்தை நிறுவியுள்ளனர். தர்மசக்கரத்தின் மேல் உள்ள தூய்மையான படிகக் கல், அறிவு மற்றும் கருணை ஆகிய நெறிகளை அடையாளப்படுத்துகிறது. இப்படிகக் கல் இலங்கையிலிருந்து கொண்டு வரப்பட்டது.
உலக அமைதிக்கான தூபியின் அருகே உள்ள தம்மா மண்டபத்தில் கௌதம புத்தரின் சிலை உள்ளது. இம்மண்டபத்தில் பௌத்த பிக்குகள், பிக்குணிகள் மற்றும் உபாசகர்கள் தங்கள் சமயச் சடங்குகளை மேற்கொள்கின்றனர்.
சுற்றுலா தலங்கள்
பொக்காரா சாந்தி தூபிக்கு அருகே பொக்காரா, பேவா ஏரி, அன்னபூர்ணா 1 போன்ற சுற்றுலாத் தலங்கள் உள்ளது.
உலக அமைதிக்கான தூபிகள்
உலக அமைதிக்கான தூபிகளில் சிலவற்றின் காட்சிகள்:
மேற்கோள்கள்
பகுப்பு:பௌத்த கட்டிடங்கள் பகுப்பு:பௌத்த கோயில்கள் * பகுப்பு:பௌத்த யாத்திரைத் தலங்கள் *
கொத்தங்குடி ஊராட்சி, தஞ்சாவூர்
கொத்தங்குடி ஊராட்சி (Kothangudi Gram Panchayat), தமிழ்நாட்டின் தஞ்சாவூர் மாவட்டத்தில் உள்ள அம்மாபேட்டை வட்டாரத்தில் அமைந்துள்ளது. இந்த ஊராட்சி, பாபநாசம் சட்டமன்றத் தொகுதிக்கும் மயிலாடுதுறை மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2432 ஆகும். இவர்களில் பெண்கள் 1229 பேரும் ஆண்கள் 1203 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
காட்டு நாகம்
காட்டு நாகம் (forest cobra, black cobra அல்லது black and white-lipped cobra; அறிவியல் பெயர்: Naja melanoleuca) என்பது நாக வகையைச் சேர்ந்த நஞ்சுள்ள பாம்பினம் ஆகும். இது ஆப்பிரிக்கா கண்டத்தின் மத்திய மற்றும் மேற்குப் பகுதிகளில் உள்ள வெப்பவலய மற்றும் மிதவெப்பவலயக் காடுகளில் காணப்படுகின்றது. சுமார் 10 அடி நீளம் வரை வளரும் இதுவே நாக இனங்களில் மிகப்பெரிய அளவுடையது ஆகும். இது நீரிலும் நன்றாக நீந்தவல்லது.
கொத்தங்குடி ஊராட்சி, தஞ்சாவூர்
சான்றுகள்
பகுப்பு:தஞ்சாவூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
காட்டு நாகம்
சொற்தோற்றம்
காட்டு நாகத்தின் அறிவியல் பெயர் Naja melanoleuca. இதில் Naja என்ற லத்தீன் சொல்லானது நாகம் என்ற வடமொழிச் சொல்லில் இருந்து பெறப்பட்டதாகும். melanoleuca என்றால் பண்டைய கிரேக்க மொழியில் கருப்பு (melano) வெள்ளை (leuca) என்று பொருள். இந்த இனம் கருநாகம் மற்றும் கருப்பு வெள்ளை உதட்டுடைய நாகம் ஆகிய பெயர்களாலும் அழைக்கப்படுகின்றது.
மேற்கோள்கள்
பகுப்பு:ஆப்பிரிக்க விலங்குகள் பகுப்பு:நச்சுப் பாம்புகள்
நெல்லூர் ஆடு
நெல்லூர் ஆடு (Nellore Sheep) என்பது இந்தியாவில் இப்போது உள்ள 37 இனச் செம்மறி ஆடுகளுல் ஒன்றாகும். ஓர் இனம் என்பது குறிப்பிட்ட பகுதியில் எளிதில் அடையாளம் கண்டு கொள்ளக்கூடிய வெளித்தோற்றத்தையும், இயல்பையும் பெற்றிருக்கும். செம்மறி ஆட்டைக் கம்பள இன ஆடு, இறைச்சி ஆடு எனப் பிரிக்கலாம். இவற்றுள் நெல்லூர் ஆடு இறைச்சி இனத்தைச் சார்ந்தது.
உடலமைப்பு
நெல்லூர் ஆடுகள், ஆந்திர மாநிலத்திலுள்ள நெல்லூர் மாவட்டத்தில் காணப்படுகிறது. இந்தியாவில் காணப்படும் செம்மறி ஆடுகளில் இது மிக உயரமாக்வும் அதிக உடல் எடையும் கொண்டது. கொம்புகள் பின்னோக்கி வளைந்து காணப்படும். பொதுவாக இரண்டு வளைவுகள் காணப்படும். நீண்ட முகமும் நீளமான காதுகளும் கொண்டது. தாடி அல்லது மணி என்று கூறப்படும் சிறிய உறுப்புகள் வெள்ளாடுகளின் கழுத்தின் கீழ்ப்புறத்தில் காணப்படும். இவை செம்மறியாடுகளில் காணப்படாது. ஆனால் நெல்லூர் இன ஆடுகளில் இவை காணப்படும்.
வகைகள்
1. பாலா நெல்லூர் இனம்: வெண்மை நிறத்தில் இருக்கும். சில சமயம் வெண்மை நிறத்தில் பழுப்பு நிறத் திட்டுகளுடன் காணப்படும். பெரும்பாலும் இந்தத் திட்டு தலை, கழுத்து, முதுகு, கால் ஆகிய இடங்களில் காணப்படும்.
2. ஜோடிப்பூ அல்லது ஜோடிப்பூ நெல்லூர் இனம்: வெண்மை நிறத்தில் கறுப்புப் புள்ளிகளோடு காணப்படும். இப்புள்ளி பெரும்பாலும் வாயைச் சுற்றிலும், கால், கீழ்த்தாடைகளிலும் காணப்படும். சில ஆடுகளில் இப்புள்ளிகள் வயிற்றுப் பகுதிகளில் காணப்படும்.
தனித்தன்மை
பருவமடைந்த ஆண், பெண் ஆடுகள் முறையே 30முதல் 40 கிலோ வரை உடல் எடையுடன் இருக்கும். உடலின் நீளம் 67 முதல் 76 செ. மீட்டரும், மார்புச் சுற்றளவு 72 முதல் 75 செ.மீட்டரும் இருக்கும். தோலில் முடி குறைவாகவே இருக்கும். மார்பும், கழுத்தின் கீழ்ப்புறமும் சந்திக்கும் இடத்திலும், கழுத்துக்கு மேற்புறமும், தொடையின் பின்பிறமும் முடி மிகுந்து காணப்படும். கொம்புகள் ஆண் ஆடுகளில் மட்டும் காணப்படும். காது 15 செ.மீ நீண்டு தொங்கும். வால் மிகவும் மெலிந்து 10 செ.மீ. அளவில் சிறியதாகக் காணப்படும். 20-23 மாத வயதில் பருவமடைந்து முதல் குட்டியை 28 மாத வயதில் ஈனுகிறது. பொதுவாக ஒரு முறை ஒரு குட்டி மட்டுமே ஈனும். குட்டி ஈன்ற பிறகு அடுத்த குட்டி ஈனுவதற்கு ஏறத்தாழ 428 நாள்கள் ஆகும். பொதுவாகப் பல காரணங்களினால் 14% குட்டிகள் 3 மாத வயதிற்குள் இறந்துவிடுகின்றன. 4% குட்டிகள் 3-12 மாத வயதில் மடிந்துவிடுகின்றன. பிறந்த குட்டியின் எடை ஏறத்தாழ 2.5 கி.கி இருக்கும். மூன்று மாத வயதில் 12 கி.கி எடையும், 6 மாத வயதில் 16 கி.கி எடையும், 12 மாத வயதில் 23 கி.கி எடையும் இருக்கும்.
மேற்கோள்கள்
பகுப்பு:துப்புரவு முடிந்த கரூர் மாவட்ட ஆசிரியர்கள் தொடங்கிய கட்டுரைகள் பகுப்பு:செம்மறி ஆடுகள்
சைவ உபநிடதங்கள்
சைவ உபநிடதங்கள் (Shaiva Upanishads) என்பது சமசுகிருதத்தில் இயற்றப்பட்ட இந்து சமயத்தின் சிறிய உபநிடதங்களின் தொகுப்பாகும். குறிப்பாக சிவன் இறையியல் (சைவ சமயம்) பற்றியது. 108 உபநிடதங்கள் கொண்ட முக்திகா தொகுப்பில் 14 சைவ உபநிடதங்கள் உள்ளன. அவை மற்ற சிறிய உபநிடதங்களுடன் பொதுவாக வேத பாரம்பரியத்தில் வேரூன்றிய பதின்மூன்று பண்டைய முதன்மை உபநிடதங்களிலிருந்து தனித்தனியாக வகைப்படுத்தப்படுகின்றன.
சைவ உபநிடதங்கள், பொதுவான இயல்புடைய சாமான்ய உபநிடதங்கள், இந்து சமயத் துறவு மற்றும் துறவற நடைமுறையில் கவனம் செலுத்தும் சந்நியாச உபநிடதங்கள், யோகக் கலை தொடர்பான யோக உபநிடதங்கள், விஷ்ணுவின் அம்சங்களை முன்னிலைப்படுத்தும் வைணவ உபநிடதங்கள் சக்தியை சிறப்பித்துக் காட்டும் சாக்த உபநிடதங்கள் போன்ற சிறிய உபநிடதங்களின் மற்ற தொகுப்புகளில் இருந்தும் வேறுபடுகின்றன.
சைவ உபநிடதங்கள் சிவனை மனோதத்துவ பிரம்மம் என்றும் ஆன்மா (சுயம்) என்றும் போற்றுகின்றன. அதர்வசிரசு உபநிடதம் போன்ற சில நூல்கள் உருத்திரன் போன்ற மாற்று சொற்களை கூறுகிறது. மேலும் அனைத்து கடவுள்களும் எல்லோரும், எல்லாமே உருத்திரன் என்றும், உருத்திரன் என்பது எல்லாவற்றிலும் காணப்படும் கொள்கை, அவற்றின் உயர்ந்த குறிக்கோள், அனைத்து உண்மைகளின் உள்ளார்ந்த சாராம்சம். கண்ணுக்குத் தெரியாத அல்லது கண்ணுக்குத் தெரியாத எல்லா உண்மைகளின் உள்ளார்ந்த சாராம்சமாகும். என்றும் உபநிடதம் வலியுறுத்துவது குறிப்பிடத்தக்கது. சில சைவ உபநிடதங்கள், சைவ சமயத்தில் உள்ள உடைகள், சடங்குகள் மற்றும் வழிபாட்டுப் பொருள்கள் பற்றிய அடையாளத்துடன் கூடிய பிரிவுகளை உள்ளடக்கியது.
காலம்
சைவ உபநிடதங்கள் மற்றும் பிற சிறிய உபநிடதங்கள், பதின்மூன்று பெரிய முதன்மை உபநிடதங்களிலிருந்து ஒரு தனி துணைத் தொகுப்பாக இருப்பினும், சிறிய உபநிடதங்களுக்கான மதிப்பீடுகள் வேறுபடுகின்றன. மகோனியின் கூற்றுப்படி, சிறிய உபநிடதங்கள் தோராயமாக பொ.ஊ.மு. 100 முதல் பொ.ஊ. 1100 வரையிலான் காலமாக இருக்கும். அதர்வண வேதத்துடன் இணைக்கப்பட்ட பிரிவு உபநிடதங்கள் இரண்டாம் மில்லினியத்தில், சுமார் 16 ஆம் நூற்றாண்டு வரை இயற்றப்பட்டிருக்கலாம் என்று பேட்ரிக் ஆலிவெல் கூறுகிறார்.
பதின்மூன்று முக்கிய உபநிடதங்களில் ஒன்றான சுவேதாசுவதர உபநிடதம் சிவன், உருத்திரன், அரன் மற்றும் பிற வேத தெய்வங்களையும், சாமக்கிய-யோகம் மற்றும் வேதாந்த தத்துவத்தையும் குறிப்பிடுகிறது. சுவேதாசுவதர உபநிடதம் சைவமாகவோ அல்லது சிறிய உபநிடதமாகவோ கருதப்படவில்லை.
நீலருத்ர உபநிடதம் என்பது சிவனை மையமாகக் கொண்ட ஒரு முக்கியமான உபநிடதமாகும். இது சிவனை ஆன்மாவின் அடையாளமாக வலியுறுத்தும் ஐந்து சிறிய உபநிடதங்களின் தொகுப்பாக இந்தியவியலாளர் டியூசன் குறிப்பிடுகிறார். இவை புராதன இந்து நூல்கள், நீலருத்ரா பழமையானது (சுவேதாசுவதர உபநிடதத்திற்கு நெருக்கமாக இயற்றப்பட்டது). ஆனால் ஐந்தில் மற்ற நான்கு உபநிடதங்களைப் போல முக்திகாவின் 108 உபநிடதங்களின் தொகுப்பில் நீலருத்ரா சேர்க்கப்படவில்லை.
உசாத்துணை
பகுப்பு:சமசுகிருத நூல்கள் பகுப்பு:உபநிடதங்கள் பகுப்பு:வேதங்கள் பகுப்பு:பண்டைய நூல்கள் பகுப்பு:இந்து தத்துவ நூல்கள் பகுப்பு:இந்து சமய நூல்கள் பகுப்பு:வேதங்கள் பகுப்பு:இந்து சமயப் பிரிவுகள் பகுப்பு:இந்திய மெய்யியல்
பொ. வே. சோமசுந்தரனார்
thumbnail '''பொ. வே. சோமசுந்தரனார்' (P. V. Somasundranaar'', 5 செப்டம்பர், 1909 - 3 சனவரி, 1972) தற்கால உரையாசிரியர்; நாடகாசிரியர். வாழ்க்கை வரலாற்று ஆசிரியர். மேலப்பெருமழை என்னும் ஊரில் பிறந்ததால் பெருமழைப் புலவர் என அழைக்கப்பட்டார்.
பிறப்பு
பொ. வே. சோமசுந்தரனார் 1909 செப்டம்பர் 5 ஆம் நாள் திருவாரூர் மாவட்டம் மேலப்பெருமழை என்னும் சிற்றூரில் பிறந்து, வளர்ந்து, வாழ்ந்தார். இவரின் தந்தை வேளாண்மைத் தொழிலில் ஈடுபட்டவர்.
கல்வி
சிதம்பரத்தில் உள்ள அண்ணாமலைப் பல்கலைக்கழகத்தின் தமிழ்த்துறையில் விபுலாநந்த அடிகள், பண்டிதமணி கதிரேசச் செட்டியார், சோமசுந்தர பாரதியார் ஆகியோரிடம் தமிழ் பயின்றார். அதனால் ஆழ்ந்த தமிழ்ப்புலமை பெற்றார்.
தொழில்
பொ. வே. சோமசுந்தரனார் பல்கலைக்கழகத்தில் பயின்று பட்டம் பெற்றிருப்பினும் தான் பிறந்த சிற்றூரிலேயே வேளாண்மைத் தொழிலை மேற்கொண்டார்.
குடும்பம்
சோமசுந்தரனாரின் மகன்கள் பசுபதி மற்றும் மாரிமுத்து ஆவர். இவர்கள் இருவரும் தத்தம் குடும்பத்தினருடன் மேலப்பெருமழை கிராமத்தில் வசித்து வருகின்றனர்.
எழுத்துப்பணி
பொ. வே. மோ. பழந்தமிழ் இலக்கிய, இலக்கணங்களுக்கு உரை, நாடகம், வாழ்க்கை வரலாறு என 24 நூல்களைப் படைத்துள்ளார். அவை வருமாறு:
வெளியிணைப்புகள்
பகுப்பு:1909 பிறப்புகள் பகுப்பு:1972 இறப்புகள் பகுப்பு:தமிழறிஞர்கள் பகுப்பு:உரையாசிரியர்கள் பகுப்பு:நாடகாசிரியர்கள்
மால்வா, மத்தியப் பிரதேசம்
மால்வா (Malwa) என்பது வட இந்தியாவின் மேல்-மத்தியில் அமைந்துள்ள ஓர் இயற்கையான பிரதேசம் ஆகும். இது மத்தியப் பிரதேச மாநிலத்தின் மேற்குப் பகுதியில் எரிமலைச் செயற்பாடுகளினால் உருவான மேட்டுநிலத்தில் அமைந்துள்ளது. நிலவியல் ரீதியில், மால்வா பீடபூமி என்பது விந்திய மலைத்தொடரின் வடக்கே உள்ள எரிமலைப் பிரதேசத்தைக் குறிக்கும். அரசியல் மற்றும் நிருவாக ரீதியாக, வரலாற்றுக் கால மால்வா பிரதேசம் மத்தியப் பிரதேசத்தின் மேற்கு மாவட்டங்கள், மற்றும் இராஜஸ்தானின் தென்-கிழக்குப் பகுதிகளையும் குறிக்கும். சில வேளைகளில் விந்தியப் பகுதியின் தெற்கே நிமார் பிரதேசத்தையும் உள்ளடக்குவதாகக் கொள்ளப்படுகிறது.
இதன் அரசியல் எல்லைகள் காலத்துக்குக் காலம் மாறுபட்டபோதும், இப்பகுதி இராசத்தான், மராத்தி, மற்றும் குஜராத்திய பண்பாடுகளின் கலப்புடன் தனித்துவமான பண்பாட்டையும், மொழியையும் வளர்த்துக் கொண்டது. இப்பிரதேசத்தில் காளிதாசர், வராகமிகிரர், பிரம்மகுப்தர், போஜர் போன்றவர்கள் தோன்றினர். பழங்காலத்தில் உஜ்ஜயினி நகரம் இதன் தலைநகராகவும் வணிகத் தலமாகவும் விளங்கியது. தற்போது இப்பகுதியின் பெரிய நகரமாக இந்தோர் இருக்கிறது. இப்பகுதியின் முக்கிய தொழில் வேளாண்மை ஆகும். பருத்தி மற்றும் சோயா அதிக அளவு உற்பத்தி செய்யபடுகிறது. அபினி அதிக அளவு பயிரிடப்படுகிறது. ஜவுளி நிறுவனங்கள் அதிகம் நிறைந்த பகுதி இது.
வரலாறு
கிழக்கு மால்வாப் பகுதியில் பல கற்கால பொருட்கள் அகழ்வாராயப்பட்டன. மால்வா என்ற பெயர் பழங்குடியினரான மாளவர் என்பதிலிருந்து வந்தது. மாளவா என்ற சமஸ்கிருதச் சொல்லுக்கு கடவுளான இலட்சுமியின் இருப்பிடம் என்பது பொருள். இந்தப்பகுதியை 7 ஆம் நூற்றாண்டுச் சேர்ந்த சீனப் பயணி யுவான் சுவாங் தனது குறிப்பில் மோகோலோ எனக் குறிப்பிடுகிறார். அரேபிய ஆவணங்களில் மாலிபா என்ற பெயரால் குறிப்பிடப்படுகிறது.
கலாச்சாரம்
இவர்கள் இயற்கையாகவே ராஜஸ்தானுடன் இணைந்திருந்ததால் இவர்களின் கலாச்சாரம் ராஜஸ்தானியர்களின் கலாச்சாரத் தாக்கம் கொண்டது. மராத்தியர்களின் கலாச்சாரத் தாக்கமும் சிறிது காணப்படும்.இவர்களின் மொழி மால்வி இந்தியும் பரவலாகப் பேசப்படுகிறது.உணவானது ராஜஸ்தான், குஜராத் மற்றும் மகராஸ்டிரம் ஆகியவற்றின் தாக்கத்தால் ஆனது.
மேற்கோள்கள்
பகுப்பு:மத்தியப் பிரதேசம் பகுப்பு:மத்தியப் பிரதேச மாநிலத்திலுள்ள ஊர்களும் நகரங்களும் பகுப்பு:மத்தியப் பிரதேசப் புவியியல்
வால்டேர் குடாக்கர்
வால்டேர் குடாக்கர் (Walter Goodacre) (1856 – 1 மே 1938) ஒரு பிரித்தானிய வணிகரும் பயில்நிலை வானியலாளரும் ஆவார். இவர் நிலாவரைவியலில் ஆழ்ந்த கவனத்தைச் செலுத்தினார்.
இவர் பிரித்தானிய வானியல் கழகத்தின் நிலாப்பிரிவில் இரண்டாவது இய்க்குநராக 1897 இலிருந்து 1937 வரை இருந்தார். இவர் அக்கழகத்தின் தலைவராக 1922 இலிருந்து 1924 வரை விளங்கினர் 1910 இல் 77" விட்ட நிலாப்படத்தை வரைந்தார். இவர் 1931 இல் நிலாவின் தரைப்படங்கள் அவற்றின் கூறுபாடுகளுடன் அமைந்த பெரிய நூலொன்றை வெளியிட்டார்.
ஒரு வணிகராக, இவர் தன் குடும்பத் தொழிலான கம்பள விரிப்புத் தொழிலை இந்தியாவிலும் விரிவுபடுத்தித் தான் ஓய்வு பெறும்வரை நடத்தி வந்தார்.
மேற்கோள்கள்
பகுப்பு:1856 பிறப்புகள் பகுப்பு:1938 இறப்புகள் பகுப்பு:பிரித்தானிய வானியலாளர்கள் பகுப்பு:நிலாவியலாளர்கள்
வேப்பம்பட்டு ஊராட்சி, திருவண்ணாமலை
வேப்பம்பட்டு ஊராட்சி (Veppambattu Gram Panchayat), தமிழ்நாட்டின் திருவண்ணாமலை மாவட்டத்தில் உள்ள பெரணமல்லூர் வட்டாரத்தில் அமைந்துள்ளது. இந்த ஊராட்சி, போளூர் சட்டமன்றத் தொகுதிக்கும் ஆரணி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 730 ஆகும். இவர்களில் பெண்கள் 373 பேரும் ஆண்கள் 357 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:திருவண்ணாமலை மாவட்ட ஊராட்சிகள் பகுப்பு:த. இ. க. ஊராட்சித் திட்டம்
புற்றுநோய்க்கான சிகிச்சை
புற்றுநோயை அறுவை சிகிச்சை, வேதிச்சிகிச்சை, கதிர் மருத்துவம், தடுப்பாற்றடக்கு மருத்துவம், ஒரு செல் நோய் எதிரணு மருத்துவம் அல்லது இதர முறைகளின் மூலம் சிகிச்சை அளிக்கலாம். புற்றுநோய் பாதித்த இடம், கட்டியின் தர வரிசை, புற்றுநோயின் நிலை, மற்றும் நோயாளியின் பொதுவான (செயல்திறன் நிலைமை) நிலை ஆகியவற்றை அறிந்துகொண்ட பின்னரே சிகிச்சை முறையைத் தேர்வுசெய்யலாம். பல சோதனை புற்றுநோய் சிகிச்சை முறைகள் மேம்பாடு அடைந்துள்ளன.
உடம்பிற்குப் பாதிப்பு ஏற்படாமல் புற்றுநோயை முழுமையாக அகற்றுவதே சிகிச்சையின் நோக்கமாகும். சில நேரங்களில் இதனை அறுவை சிகிச்சை மூலம் செய்யலாம், ஆனால் நுண்மையான மெடாச்டாசிஸ் மூலம் புற்றுநோய் அண்மையில் உள்ள திசுக்களுக்கு பரவும் வாய்ப்பு அல்லது தூரமான இடத்திற்குப் பரவும் வாய்ப்புகள் பல நேரங்களில் இவ்வகையான சிகிச்சையின் ஆற்றலைக் குறைத்து விடுகின்றன. கெமொதெராபி (வேதிச்சிகிச்சை) யின் ஆற்றல் உடலின் மற்ற திசுக்களில் ஏற்படும் நச்சுத்தன்மையினால் குறைகிறது. கதிர் இயக்க சிகிச்சையும் பொதுவான திசுக்களை பாதிக்கும்.
"புற்றுநோய்" என்பது நோய்களின் பிரிவைக் குறிப்பிடுவதால், அதற்கு ஒரேயொரு "புற்றுநோய் தீர்க்கும் சிகிச்சை முறை " இருப்பது சாத்தியமாகாது, இதை தொற்று நோய்களுக்கான ஒரே ஒரு சிகிச்சை முறை என்ற நடைமுறையில் ஒவ்வாத கருத்துடன் ஒப்பிடலாம்.
அறுவை சிகிச்சை
கோட்பாடுகளின் படி, குருதி சார்பற்ற புற்றுநோய் வகைகளை அறுவை சிகிச்சையின் மூலம் முழுமையாக அகற்றினால் குணப்படுத்த இயலும் என்பதே பொதுவான கருத்து,[176] ஆனால் இது எப்போதும் சாத்தியமாகாது. அறுவை சிகிச்சைக்கு முன்னரே புற்றுநோய் இதர இடங்களுக்கு இடம் மாறி பரவியிருந்தால் முழுமையாக அறுத்து நீக்குவது பொதுவாக இயலாததாகும். ஹல்ச்டேது மாதிரியின் படியான புற்றுநோய் பெருக்கத்திற்கு, கட்டிகள் அவ்விடத்திலேயே வளரும், பிறகு நிணநீர் க்நோதுகளுக்குப்பரவி, அதன் பிறகு உடலிலுள்ள மற்ற இடங்களுக்கும் பரவும். இதனால் சிறிய புற்றுநோய்களுக்கு அறுவை சிகிச்சை போன்ற இடத்தை-பொறுத்த சிகிச்சை முறைகள் பிரபலமடைந்தன. சிறிய குறிப்பிட்ட இடத்தை சார்ந்த கட்டிகள் கூட மற்ற இடங்களுக்கு பரவக்கூடும் என்ற கருத்து அங்கீகாரம் பெற்றது.
அறுவை சிகிச்சை முறைகளுக்கான எடுத்துக்காட்டாக மார்பக புற்றுநோய் முலை நீக்கம், சுக்கிலவக புற்றுநோய் சுக்கிலவக நீக்கம் போன்றவையை கருதலாம். அறுவை சிகிச்சையின் குறிக்கோள் கட்டியை மட்டும் நீக்குவதோ அல்லது முழு உறுப்பையும் நீக்குவதோ ஆகும். ஒற்றை புற்றணுவானது கண்ணுக்கு தெரியாதது ஆனால் அது ஒரு புது கட்டியாக ரிகர்ரன்ஸ் (மறுபீடிப்பு) மூலம் வளர்ச்சி அடையலாம். இதன் காரணத்தால் நோயியல் மருத்துவர் ஒரு மாதிரியை சோதித்து அதிலுள்ள ஆரோக்கியமான திசுக்களின் அளவை தெரிந்துகொண்டு நோயாளியின் உடலில் நுண்ணிய அளவில் புற்றணுக்கள் இருக்கும் வாய்ப்பு குறைவாக உள்ளது என்பதை உறுதி செய்வார்.
முதன்மையான கட்டியை அகற்றியதோடு, நோயின் நிலையை அறிந்து கொள்ள அறுவை சிகிச்சை தேவைப்படுகின்றது, எ.கா. நோயின் அளவு மற்றும் அருகே உள்ள நிணநீர் நோதுகளுக்கு இடம் மாறல் போன்ற தகவல்களை உறுதிசெய்ய தேவைப்படுகிறது. நோயின் நிலை என்பது முன்கணிப்பு மற்றும் துணை மருத்துவ சிகிச்சை போன்றவற்றை தேர்வுசெய்ய தேவையான ஒரு முக்கியமான காரணமாகும்.
சில நேரங்களில், அறுவை சிகிச்சை நோயின் அறிகுறிகளை கட்டுப்படுத்த தேவைப்படுகிறது, முதுகுத்தண்டு அழுத்தம் அல்லது குடல் குறுக்கீடு போன்றவை. இதை நோய்க்குறி நீக்கல் சிகிச்சை என்பார்கள்.
கதிர் மருத்துவம்
கதிர் மருத்துவம் (ரேடியோசிகிச்சை, X-ரே சிகிச்சை, அல்லது கதிர் இயக்கம் என்றும் அழைக்கப்படும்) மூலம் அயனாக்கற்கதிர்ப்புகளை செலுத்தி புற்றுநோய் உயிரணுக்களை அழித்து கட்டியை சுருக்குகின்றனர்.. ரேடியேஷன் தெராபி (கதிர் இயக்க சிகிச்சை) வெளியே இருந்து அளிக்கலாம் அதாவது வெளிப்புற பீம் கதிர் சிகிச்சை (EBRT) அல்லது உட்புறத்தில் இருந்தும் அதாவது பிரச்சிதிராபி (குறும்சிக்ச்சை) அளிக்கலாம். ரேடியேஷன் தெராபி (கதிர் இயக்க சிகிச்சை)யின் பாதிப்பு உள்ளடங்கியதும் மற்றும் சிகிச்சை மேற்கொள்ளும் இடத்தை மட்டும் அடையும் வகையானது. ரேடியேஷன் தெராபி (கதிர் இயக்க சிகிச்சை) ஆனது சிகிச்சை மேற்கொள்ளப் படும் இடத்தில் உள்ள உயிரணுக்களை காயமடையசசெய்து அழித்துவிடும் (அதன் "குறிவைத்த திசு"), இவ்வாறான உயிரணுக்களை வளர விடாமலும், பிளவுபட விடாமலும், மரபுக்கருப்பொருட்களை அது சேதப்படுத்திவிடும். கதிர் இயக்கத்தால் புற்றணுக்கள் மற்றும் இயற்கையான உயிரணுக்களை சேதமடைந்தாலும், மிக்க உயிரணுக்கள் திரும்பவும் இயல்புநிலைக்கு வந்து வழக்கம்போல செயல்படும். ரேடியேஷன் தெராபியின் நோக்கமானது, முடிந்த அளவில் புற்றணுக்களை சேதப்படுத்துவது, அதே நேரத்தில் ஆரோக்கியமான திசுக்களை தீங்கிழைக்காமல் இயன்றவரை காப்பது. அதனால், அது பல முறை பங்கிட்டு அளிக்கப்படுகிறது, பங்கீடுகளுக்கிடையே ஆரோக்கியமாக இருக்கும் திசைகளை இயல்பு நிலைக்கு திரும்ப அனுமதிக்கிறது.
ரேடியேஷன் தெராபி கட்டியாக இருக்கும் அனைத்து புற்று-நோய்களையும் சிகிச்சை அளிக்கவல்லது, அவற்றில் மூளை, மார்பகம், கழுத்து, குரல்வளை, நுரையீரல், கணையம், சுக்கிலவகம், சருமம், வயிறு, கருப்பை, அல்லது மிருதுவான திசு சர்கோமா (சதைப்புற்று) போன்றவை அடங்கும். கதிர் இயக்கத்தால் லுகேமியா (இரத்தப்புற்றுநோய்) மற்றும் லிம்போமா (நிணநீர் திசுக்கட்டி)போன்ற நோய்களுக்கும் சிகிச்சை அளிக்கப்படுகிறது. ஒவ்வொரு இடத்திற்கும் அளிக்கப்படவேண்டிய கதிர் இயக்க மாத்திரை பல காரணிகளுக்கு உட்பட்டது, அதில் ஒவ்வொரு புற்று நோய் வகைககும் ஆன கதிரியக்க உணர்திறனும் அடங்கும் மற்றும் அருகாமையில் உள்ள திசுக்கள் மற்றும் உறுப்புகளையும் சேதப்படுத்தாதவாறு கணக்கில் கொள்ள வேண்டும். இப்படி, இதர சிகிச்சைகள் போல, ரேடியேஷன் தெராபியும் (கதிர் இயக்க சிகிச்சை) பக்க விளைவுகள் கொண்டது ஆகும்.
வேதிச்சிகிச்சை
கெமொதெராபி (வேதிச்சிகிச்சை) புற்றுநோய் சிகிச்சை முறையாகும் இதில் மருந்துகள் "புற்றுநோய்க்கெதிரான மருந்துகள்") அளிக்கப்படுகின்றன அவை புற்றுநோய் உயிரணுக்களை அழிக்கின்றன. தற்காலத்து பயன்பாட்டில், "கெமொதெராபி (வேதிச்சிகிச்சை)" என்பது பொதுவாக செல்நச்சிய மருந்துகள் விரைவாக பிளவு அடையும் உயிரணுக்களின் தாக்கத்தை பாதிக்கின்றது, குறி வைத்த சிகிச்சை யுடன் ஒப்பிடுகையில்(கீழே பார்க்கவும்). கெமொதெராபி (வேதிச்சிகிச்சை) மருந்துகள் கலப்பிரிவை பல வகையில் பாதிக்கின்றது, எ.கா. DNAவை நகல் எடுப்பது அல்லது புதுவாக உருவான நிறமிகளை பிரிப்பது. பல வகைகள் கொண்ட கெமொதெராபி (வேதிச்சிகிச்சை) தனிப்பட்ட புற்றணுக்களை மட்டுமல்லாது, அனைத்து விரைவாக பிளவு அடையும் உயிரணுக்ககளையும் குறிவைக்கிறது, இருந்தாலும் உயிரணுக்களைப்போல DNA பாதிப்பை புற்றணுக்களால் சரிசெய்ய இயலாத நிலையில், ஓரளவுக்கு தனிப்பட்ட தன்மை இச்சிகிச்சை முறைக்கு கிடைக்கிறது. அதனால், கெமொதெராபி (வேதிச்சிகிச்சை) ஆரோக்கியமான திசுக்களையும் பாதிக்கும் ஆற்றல் கொண்டது, குறிப்பாக மிகையான மாற்றுவைப்பு சக்தி கொண்ட திசுக்ககளை தாக்கும் (எ.கா. குடலுக்குரிய புறணி). இந்த உயிரணுக்கள் பொதுவாக கெமொதெராபி (வேதிச்சிகிச்சை)க்கு பிறகு தன்னை தானே சரிசெய்துகொள்ளும்.
தனியாக செயல்படுவதை விட, சில மருந்துகள் சேர்ந்து அளிக்கையில் நல்ல ஆற்றல் தருவதால், இரண்டு அல்லது அதற்குமேலுமான மருந்துகள் ஒரே சமயத்தில் அளிக்கப்படுகின்றன. இதனை "இணைந்த கெமொதெராபி (வேதிச்சிகிச்சை)" என்று கூறுவர்; மிக்க கெமொதெராபி (வேதிச்சிகிச்சை) முறைகள் இணைந்தே அளிக்கப்படுகின்றன.
லுக்கேமியா (வெண்செல்லிரத்த புற்றுநோய்) மற்றும் லிம்போமா (நிணநீர் திசுக்கட்டி)யை குணப்படுத்துவதற்கு அதிக அளவிலான கெமொதெராபி (வேதிச்சிகிச்சை), மற்றும் முழு உடல் கதிரியக்க சிகிச்சை(TBI) தேவைப்படுகி்றது. இந்த சிகிச்சை எலும்பு மஜ்ஜையை அகற்றி விடுகிறது, அதனால் உடலின் ஆற்றலை திரும்பி பெறுவதற்கும் மற்றும் இரத்தத்தை உருவாக்குவதற்கும் இயலாமல் போகிறது. இதன் காரணமாக, எலும்பு மஜ்ஜை, அல்லது ஓரம்சார்ந்த இரத்த ஸ்டெம் கலன் அறுவடை செய்யப் படுகிறது, அதன் பிறகே அகற்றிவிடும் பாகம் சார்ந்த சிகிச்சை மேற்கொள்ளப் படும், அதனால் சிகிச்சைக்கு பிறகு "காப்பாற்றுதல்" மூலம் உடலை இயங்க வைக்கலாம். இதனை ஆட்டோலோகாஸ் ஸ்டெம் செல் ட்றான்ச்ப்லண்டேஷன் என்பர். இதரமுறையில், ஹெமடோபொயெடிக் ஸ்டெம் செல்ஸ் (இரத்த உருவாக்க தண்டு உயிரணுக்கள்) ஒரு இணையான உறவினரல்லாத கொடையாளியிடம் இருந்து பெற்று மாற்றார் திசுப் பொருத்தல் மூலம் செய்யலாம் (MUD).
குறிவைத்த சிகிச்சை முறை
குறிவைத்த சிகிச்சை முறை, அது 1990 இறுதி ஆண்டுகளில் கிடைக்கப்பெற்றது, சில வகையான புற்றுநோய் சிகிச்சை முறைகளில் அது குறிப்பிடத்தக்க தாக்கத்தை விளைவித்துள்ளது, மேலும் அது தற்போது மிகவும் இயக்கத்திலிருக்கும் ஆராய்ச்சி முறையாக திகழ்கிறது. புற்றணுக்களில் இருந்து ஒழுங்குமுறைநீக்கம் செய்த புரதங்களை குறிவைக்கும் தனிவகை இயற்றிகளை பயன்படுத்துவதை இது உள்ளடுக்குகிறது. சிறிய கூட்டணு க்கள் கொண்ட குறிவைத்த சிகிச்சைக்கான மருந்துகள் பொதுவாக புற்றணுவில் உள்ள மரபு பிறழ்வடைந்த, மிகையாக வெளிப்படுத்தும், அல்லது முக்கியத்துவம் வாய்ந்த புரதங்களைக் கொண்டிருக்கும் நொதி கலன்களை மட்டுப்படுத்தி செயல்படுகிறது. பிரபலமான எடுத்துக்காட்டுகளாக தைரோசைன் கினேஸ் மட்டுப்படுத்திகளான இமடினிப்(க்ளீவெக்/க்ளிவெக்) மற்றும் ஜெபிடினிப்(இரேச்சா) போன்றவை ஆகும்.
ஒரு செல் நோய் எதிரணு மருத்துவம் மற்றொரு சிகிச்சை முறை ஆகும் இதில் தனிப்பட்ட முறையில் புரதத்தை புற்றணுக்களி்ன் மேற்பரப்புடன் இணைக்கும் ஓர் எதிரணு சிகிச்சை இயற்றியாக திகழ்கிறது. எடுத்துக்காட்டாக எதிர்-HER2/neuஎதிரணுவான ட்ரஸ்டுசூமாப் (ஹர்செப்டின்) மார்பக புற்றுநோய்க்கும், மற்றும் எதிர்-CD20 எதிரணுவான ரிட்டுக்ஷிமப், பி-கலன் புற்றுநத்துக்கும் இயற்ப்பிகளாக பயன்படுகின்றன.
குறிவைத்த சிகிச்சை சின்ன புரதக்கூறுகளை "மனைப்படுத்தல் இயந்திரங்களாக" பயன்படுத்த இயலும் இவை கலன் மேற்பரப்பு ஏற்பிகளுடன் அல்லது கட்டியை சூழும் பாதிப்படைந்த செல்புறம்பு மச்சையுடன் இணைந்து செயல்படும் ஆற்றல் கொண்டவை. இவ்வாறான புரதக்கூறுகளுடன் இரேடியோநியூக்கிளைட்டுகள் இணையும் (எ.கா. RGDs) பின்னர் அந்த இரேடியோநியூக்கிளைட்டு அழியும்போது அருகாமையில் உள்ள புற்றணுவையும் கொன்றுவிடும். இவற்றில் ஒலிகோ- அல்லது மல்டிமெர்கள் (குறைவான- அல்லது பன்முக எதிரணு புரதக்கூட்டு) கட்டிடத்தை அலங்கரிப்பது போல மிகையான ஆர்வத்தை தூண்டுபவை, ஏனென்றால் அவை கட்டிகளுக்கு மேலும் அதிக உணர்திறன் மற்றும் ஆர்வம் கொண்டவை. போட்டோடைனமிக் தெரபி(PDT) என்ற புற்றுநோய்க்கான முப்பொருள் சிகிச்சையில் ஒளியுணர்ச்சிபெற்ற எதிர்த்தாக்கப்பொருட்கள், திசுவில் கலந்த பிராணவாயு மற்றும் ஒளி (அடிக்கடி லேசெர்கள் (ஒளிக்கதிர்கள்)) பயன்படுகின்றன. PDT சிகிச்சை அடிச்செல் கார்சினோமா (BCC) அல்லது நுரையீரல் புற்றுநோய்நீக்கத்திற்கு பயன்படுகிறது; மேலும் PDT பெரிய கட்டிகளை நீக்கும் அறுவை சிகிச்சைக்குப்பின் நீக்கப்பெற்ற இடத்தில் எஞ்சியுள்ள புற்றுப்பண்பு கொண்ட திசுக்களை அகற்ற உதவுகிறது.
தடுப்பாற்றடக்கு மருத்துவம்
thumb|upright|ஒரு சிறுநீரக உயிரணு கார்சினோமா (புற்றுநோய்) (கீழ் இடது) ஒரு சிறுநீரக மாதிரியில். புற்றுநோய் தடுப்பாற்றடக்கு மருத்துவம் என்பது பலவகை மருத்துவ உத்திகள் அடங்கிய தொகுப்புகளுடன் கூடிய சிகிச்சை முறை, அதன் மூலம் நோயாளியின் உடலில் சொந்தமான நோய் எதிர்ப்பு மண்டலத்தை ஊன்றி இணக்குவித்து, புற்றுக்கட்டிக்கு எதிராக போர் தொடுக்கும் ஆற்றலை வளர்த்தல் ஆகும். புற்றுக்கட்டிகளுக்கு எதிராக ஒரு நோய் எதிர்ப்புத்திறன் வளர்த்துவதற்கு தற்கால முறைகள் மேலோட்டமான நீர்ப்பை புற்றுநோய்க்கு சிருநீர்ப்பைக்குள் BCG தடுப்பாற்றடக்கு மருத்துவம், சிறுநீரக கலன் புற்றுநோய் மற்றும் மெலனோமா நோயாளிகளுக்கு இண்ட்டர்ஃபெரான் மற்றும் இதர சைடோகின்களை அளித்து தடுப்பாற்றலை இணக்குவித்தல் ஆகும். புற்றுப்பண்பு மெலனோமா (கருங்கட்டி; கறும்புத்து) மற்றும் சிறுநீரக கலன் புற்றுநோய் போன்ற கட்டிகளுக்கு, தடுப்பூசிகள் மூலம் தனிப்பட்ட தடுப்பாற்றல் விடையாற்றம் பல்வேறு நோய்களில் ஏற்படுத்துவதற்காக தீவிரமான மருத்துவ ஆராய்ச்சிகள் நடந்து வருகின்றன. சிபுலேஉசெல்-T என்ற தடுப்பூசி ஆனது மருத்துவ சோதனை ஒத்திகைகளில் சுக்கிலவகம் புற்றுநோய் எதிர்ப்பாற்றலுககான உத்தியாக நோயாளியின் கிளைகொள் உயிரணுக்கள் மற்றும் சுக்கிலவகம் அமில போச்பேடேஸ் பெப்டைடுகளுடன் கலந்து அளித்து ஒரு தனிவகை தடைப்பாற்ற விடையாற்றத்தை சுக்கிலவகத்தில் பெறப்படும் உயிரணுக்களுக்கு எதிராக சுமையேற்றப்பட்டுள்ளது.
வேற்றிட ஹெமடோபோயிஎடிக் ஸ்டெம் செல் ட்ரான்ஸ் பிளான்டேஷன் (HSCT) ("எலும்பு மஜ்ஜை மாற்றுப் பொருத்தம்" ஒரு மரபணு சார்பற்ற கொடையாளியிடம் இருந்து) என்பதும் தடுப்பாற்றடக்கு மருத்துவ முறையாக கருதலாம், ஏன் என்றால் கொடையாளியின் தடுப்பாற்றல் கொண்ட உயிரணுக்கள் அடிக்கடி புற்றுப்பண்புள்ள உயிரணுக்களை சேதம் செய்யும், இதை ஒட்டுக்கு-எதிராக-கட்டி தாக்கல் என்பர். இந்த காரணத்தால், பலவகை புற்றுநோய் சிகிச்சைக்கு, தானியங்கி முறை HSCT யை விட வேற்றிட HSCT ஆனது உயர்ந்த குணப்படுத்தும் விகிதம் கொண்டது, அதன் பக்க விளைவுகளும் தீவிரமாக இருக்கும்.
நொதி சிகிச்சை
சில நொதிகளை வழங்குவதாலோ அல்லது தடுப்பதாலோ சில புற்றுநோய்களின் வளர்ச்சியை கட்டுப்படுத்தலாம். நொதிகளால் தூண்டப்படக்கூடிய கட்டிகளில் சில வகையான மார்பக மற்றும் சுக்கிலவக புற்றுநோய்கள் அடங்கும். எஸ்ட்ரோஜென்அல்லது டேச்டோச்டேரோன் நொதியை வழங்குதலோ அல்லது தடுத்தாலோ ஒரு முக்கியமான கூடுதல் சிகிச்சையாகும். சில புற்றுநோய்களில், கருவளர்ப்பி (ப்ரோஜெச்ற்றோஜென்) போன்ற நொதி முதன்மை இயக்கிகளை நிறுவாகிப்பதால், நோய்த் தீர்வியல் பலன்களை பெறலாம்.
இரத்தக் குழாய் வளர்ச்சி மட்டுப்படுத்திகள்
இரத்தக் குழாய் வளர்ச்சி மட்டுப்படுத்திகள் இரத்தக்குழாய்களை வளருவதில் இருந்து தடுக்கின்றன, கட்டிகள் வளருவதற்கு அவை தேவைப்படுகின்றன. சில, அதாவது பெவசிசூமாப் போன்றவை, ஏற்றுக்கொண்டவையாகும் மற்றும் மருத்துவ பயன்பாட்டில் உள்ளவையாகும். இரத்தக்குழாய் வளர்சிக்கு எதிரான மருந்துகளால் ஏற்படும் முக்கிய பிரச்சினை என்ன என்றால், பல காரணிகள் சாதாரண மற்றும் புற்றுப்பண்பு கலன்களில் இரத்த குழாய் வளர்ச்சியை தூண்டுகின்றன. இரத்தக்குழாய் வளர்ச்சி மட்டுப்படுத்திகள் ஒரே ஒரு காரணியை சார்ந்துள்ளது, அதனால் இதர காரணிகள் இரத்த கூழாய் வளர்சியை தொடர்ந்து செயல்படுத்திவருவதை காணலாம். இதர பிரச்சினைகள் ஆனவை மருந்தை செலுத்தும் வழிகள், நிலைநாட்டுவது மற்றும் செயல்படுத்துதல் மற்றும் இரத்தநாள கட்டிகளை குறி வைப்பதும் ஆகும்.
அறிகுறி கட்டுப்பாடு
புற்றுநோயால் ஏற்படும் அறிகுறிகளை கட்டுபடுத்துவது என்பதை புற்றுநோயை நோக்கி அளிக்கக்கூடிய சிகிச்சை முறை என்று யாரும் சிந்தித்து பார்த்திருக்காவிட்டாலும், அது புற்றுநோயாளிகளின் வாழ்க்கைத்தரத்தை குறிப்பதாகும் மேலுமதன் மூலம் நோயாளி இதர சிகிச்சைமுறைகளை ஏற்றுக்கொள்வதற்கான ஆற்றலுடையவனாக இருப்பதை அறிந்து கொள்ள உதவும் முக்கிய கருவியாகும். தனிப்பட்ட முறையில் மருத்துவர்களிடம் வலி, குமட்டுதல், வாந்தியெடுத்தல், வயிற்றுப்போக்கு, மற்றும் புற்று நோயாளிகளில் வேதனையுடன் அவதியுறும் இதர பொதுவான பிரச்சினைகளை தீர்க்க தேவையான நோய் நீக்கும் ஆற்றல் படைத்தவர்களாக இருப்பினும், இந்த பல்நோக்குடன் கூடிய தனிப்பட்ட நோய்க்குறி நீக்கல் கவனிப்பு இவ்வகையான நோயாளிகளின் தேவைகளை ஈடு செய்வதற்காகவே ஏற்பட்டுள்ளது. புற்றுநோயாளிகள் இதர சிகிச்சை முறைகளை ஏற்றுக்கொள்ள இயலாதவர்களாக, மனம் குன்றியவர்களாக இருப்பதால், இந்த அணுகுமுறை மிகவும் முக்கியமான பார்வைகொண்ட கவனிப்பு முறையாகும். புற்றுநோய்க்கான மிக்க சிகிச்சைமுறைகளும் மிகையான மனதிற்கு ஒவ்வாத பக்க விளைவுகளை கொண்டிருப்பதால், நலம் பெறுவதற்கு குறைந்த யதார்த்தமான நம்பிக்கையுடன் கூடிய ஒரு நோயாளி, நோய் குறி நீக்கல் கவனிப்பு முறைகளிலேயே நாட்டம் கொள்வான், பொது வாழ்வில் அவன் தனது நீடித்த ஆயுளுக்கான எதிர்பார்ப்புகளுக்கு எதிராக, அடிப்படை மாற்றம் கொண்ட புதிய மருத்துவ முறைகளை தவிற்பதற்கு அவன் மனம் விழையும்.
மோர்பைன் மற்றும் ஒக்சிகோடோன் போன்ற வலி நிவாரணிகள் மற்றும் வாந்தியடக்கிகள், குமட்டுதல் மற்றும் வாந்தியெடுத்தலை அடக்கும் மருந்துகள், போன்றவை மிகவும் சாதாரணமாக புற்றுநோய் அறிகுறிகள் உள்ள நோயாளிகளுக்கு அளிக்கப்படுகின்றன. ஒன்டன்செட்றன் மற்றும் ஒத்த அமைப்பு செயலிகள், மற்றும் அப்றேபிடன்ட் போன்ற மேம்படுத்திய வாந்தி அடக்கிகள், புற்றுநோயாளிகளுக்கு தீவிரமான சிகிச்சை அளிக்க உதவுகிறது.
புற்றுநோயால் ஏற்படும் நீடித்த வலி யானது நோயின் காரணம் தொடர்ந்து திசுக்கள் சேதப்படுவதாலும், இதர கடுமையான சிகிச்சை முறைகளாலும் ஏற்படுகிறது. (அதாவது அறுவை சிகிச்சை, கதிர் இயக்க சிகிச்சை, (கேமொதேராபி) வேதிச்சிகிச்சை). வலி காரணமாக ஏற்படும் நடத்தை மாற்றங்கள், சுற்றுச்சூழல் மற்றும் தொந்தரவுகள் காரணம் பாதிப்பை விளைவித்ததாலும், புற்று நோயாளிகள் அனுபவிக்கும் வலி இவற்றால் நேர்ந்தது அல்ல. மேலும் மிகுந்த வலியால் துடிக்கும் புற்றுநோயாளிகளின் ஆயுட்காலம் குறைந்து வாழ்க்கையின் முடிவுகாலத்தை நெருங்கிவருவதால், அவர்களுக்கு நோய்க் குறி நீக்கல் சிகிச்சைமருத்துவம் தேவைப்படுகிறது. ஒபியம் கலந்த மருந்துகள் பயன்பாடு, வேலை மற்றும் நடைமுறை சார்ந்த நிகழ்நிலை, மேலும் சுகாதார சிலவுகள் போன்றவை காரணமாக ஏற்படும் சமுதாய தாழ்வு மற்றும் இழுக்கு, ஒட்டுமொத்தமான நிகழ்ச்சிகளின் நிர்வாகத்திற்கு முக்கிய காரணிகள் ஆகாது. அதனால், புற்றுநோய் வலியை தாங்குவதற்கான செயல்பாடு உத்தி நோயாளியை கூடுமானவரை வசதியாக ஆறுதலுடன் இருக்க வைப்பதற்காகத்தான், அதற்கு ஒபியம் மற்றும் இதர மருந்துகளை பயன்படுத்தலாம், அறுவை சிகிச்சை, மற்றும் இதர பொருட்கள். வாழ்க்கையின் கடைசி நாட்களை எண்னும் புற்று நோயாளிகளுக்கு நாற்கொடிக்ஸ் போன்ற போதைப்பொருட்களை வழங்க மருத்துவர்கள் தயங்குகின்றனர், அதற்கு அவர்கள் அடிமைகள் ஆவார்கள் என்ற பயத்திலும் மற்றும் மூச்சு விடுதலில் பிரச்சினைகள் வராமல் இருப்பதற்காகவும். நோய்குறி நீக்கல் கவனிப்பு இயக்கம், அண்மையில் நடந்த ஹோச்பைஸ் இயக்கத்தின் பக்கக் கிளை, புற்று நோயாளிகளுக்கு வலியில் இருந்து நிவாரணம் கிடைக்க வலியுறுத்தி வருகிறது மேலும் அதற்கு பெரும்பான்மை ஆதரவு கிடைத்துள்ளது.
களைப்பு என்பது புற்றுநோயாளிகளுக்கு இருந்து வரும் பொது பிரச்சினை ஆகும், மேலும் அதைப்பற்றி இப்போது தான் புத்தாக்கவியல் மருத்துவர்கள் புரிந்து கொண்டுள்ளனர். புத்தாக்கவியல் மருத்துவர்கள் அதற்கான சிகிச்சை முறைகளை அறிவுறுத்த வேண்டும், ஏன் என்றால் அது நோயாளியின் வாழ்க்கைத்தரத்தை பாதிப்பதாகும்.
சிகிச்சை ஒத்திகைகள்
மருத்துவ சோதனை ஒத்திகைகள், ஆராய்ச்சி ஆய்வுகள் என்றும் அறியப்படுபவை, புற்றுநோயாளிகளை புதிய புற்றுநோய் சிகிச்சை உத்திகளை மேற்கொண்டு சொதிக்கின்றனர். இந்த ஆராய்ச்சியின் குறிக்கோள் புற்றுநோயை சிகிச்சை செய்ய மேலும் நல்ல புதிய முறைகளை புகுத்தி நோயாளிகளுக்கு உதவுவதாகும். மருத்துவ சோதனை ஒத்திகைகளின் மூலமாக புதிய மருந்துகள், புதிய அறுவை சிகிச்சை மற்றும் கதிர் இயக்க சிகிச்சை முறைகள், புதிய இணைந்த சிகிச்சை முறைகள், அல்லது புதிய முறைகளான மரபணு மருத்துவம் போன்றவை சோதனைக்குள்ளாகின்றன.
மருத்துவ சோதனை ஒத்திகையானது ஒரு நீண்ட, கவனமிக்க புற்றுநோய் ஆராய்ச்சி செயல்முறை ஆகும். புதிய சிகிச்சை முறைகளை தேடும் பணி ஆய்வுக்கூடத்தில் துவங்குகிறது, இங்கே வல்லுனர்கள் முதலில் புது யோசனைகளை மேம்படுத்தி அதனை ஆய்வு செய்வர். ஒரு செயல்முறை நம்பிக்கை ஊட்டுவதாக இருந்தால், அதனை அடுத்தபடியாக விலங்குகளின் மீது செலுத்தி அது எவ்வாறு புற்றுநோயை பாதிக்கின்றது என்பதை பரிசோதனை செய்து அதன் தீய விளைவுகளையும் அறிந்துகொள்கின்றனர். இருந்தாலும், விளங்குகளிலோ ஆய்வுக்கூடத்திலோ நன்றாக செயல்படும் சிகிச்சை முறைகள் மனிதர்கள் மீது நன்றாக செயல்படுவது என்பது எப்போதும் நடக்கக்கூடியதல்ல. புற்றுநோயாளிகளுக்கு இப்புது முறைகள் பாதுகாப்பானது மற்றும் பயனுடையது என்பதை அறிந்துகொள்ள ஆய்வுகள் மேற்கொள்ளப்படுகின்றன.
இதில் பங்கேற்கும் புற்றுநோயாளிகள் இந்த சிகிச்சையின் மூலம் தனிவகை பயனடையலாம். புற்றுநோய் வல்லுனர்களிடமிருந்து அவர்கள் நல்ல கவனிப்பு, மற்றும் சோதனை செய்வதற்கான புதிய சிகிச்சைமுறை அணுகுமுறைகள், அல்லது சிறந்த தரம் வாய்ந்த புற்றுநோய் சிகிச்சையை பெறுகின்றனர். அதே சமயம், புதிய சிகிச்சை அணுகுமுறைகளானது முன்னர் அறிந்திராத சூழ் இடர்களை கொண்டிருக்கலாம் ஆனால் அந்த புதிய முறையானது ஆற்றலுள்ளதாகவோ, தற்போதுள்ள முறையை விட பயனுள்ளதாகவோ அமைந்தால், பங்கேற்கும் புற்றுநோயாளிகளுக்கு அது முதன்மை பலன் தருவதாக அமையும். சோதனைக்குள்ளாகும் புதிய முறை அல்லது தரம்பெற்ற சிகிச்சை முறை மூலமாக நல்ல விளைவுகள் ஏற்படும் என்பதற்கு உத்திரவாதம் இல்லை. புற்றுநோயால் பாதிப்படைந்த குழந்தைகளில் மேற்கொண்ட கருத்தாய்வின்படி, மருத்துவ சோதனை ஒத்திகைகளில் உட்பட்ட குழந்தைகள், தரமான சிகிச்சைக்கு உட்பட்ட குழந்தைகளை விட, சராசரியாக நன்றாகவோ அல்லது இழிந்ததாகவோ இருப்பதில்லை என்று கண்டறிந்துள்ளார்கள்; இதனால் ஒரு சோதனைக்கு உட்படும் சிகிச்சைமுறை வெற்றி பெறுவதையோ அல்லது தோல்வி காண்பதையோ நம்மால் முன்னுரைக்க இயலாது என்பதை உறுதிப்படுத்துகிறது.
ஈடுசெய்யும் மற்றும் பதிலீடாகும் சிகிச்சை முறைகள்
ஈடுசெய்யும் மற்றும் பதிலீடாகும் மருத்துவ (CAM) சிகிச்சை முறைகள் பலவகை மருத்துவ, சுகாதார முறைகள், பயிற்சிகள், உற்பத்திப்பொருள்கள், அவை வழங்குமுறையிலுள்ள மருத்துவத்தின் பாகமாகாது. "ஈடுசெய்யும் மருத்துவம்" என்பது வழங்குமுறையிலுள்ள மருத்துவத்தினுடன் அதனுடைய முறைகள் மற்றும் பொருட்களை சேர்த்து பயன்படுத்துவதாகும், ஆனால் "பதிலீடாகும் மருத்துவம் "வழங்குமுறையிலுள்ள மருத்துவத்திற்கு பதிலாக பயன்படும் சேர்மங்களை குறிக்கும். புற்றுநோயால் பாதிக்கப்பட்டவர்கள் இதனை (CAM) பொதுவாக பயன்படுத்து கின்றனர்; 2000 ஆம் ஆண்டில் நடத்திய ஆய்வில் 69% புற்றுநோயாளிகள் குறைந்தது ஒரு CAM மருத்துவமுறையை தங்கள் சிகிச்சையின் பாகமாக கொண்டுள்ளனர். புற்றுநோய்க்கான ஈடுசெய்யும் மற்றும் பதிலீடாகும் மருத்துவமுறைகள் பலவும் சரிவர ஆராயப் பட்டதோ அல்லது சொதிப்புக்குள்ளானதோ அல்ல. சில பதிலீடாகும் முறைகள் சோதனை செய்த்தும், அவை பயனளிக்காது என்றறிந்தபின்னரும், அவை தொடர்ந்து சந்தைப்படுத்தியும் மேம்படுத்தப்பட்டும் வருகின்றன.
கர்ப்பகாலத்தில்
புற்றுநோய் சிகிச்சையானது தாய்க்கும் அவள் சேய் / கருவிற்கும் குறைந்த அளவில் பாதிப்பதாக இருத்தல் அவசியம். சில நேரங்களில் சிகிச்சைச்சிதைவு பரிந்துரைக்கலாம்.
ரேடியேஷன் தெரபி (கதிர் இயக்க சிகிச்சை) பொதுவாக மேற்கொள்ளப்படுவதில்லை, மேலும் கெமொதெராபி என்பது (வேதிச்சிகிச்சை) எப்போதும் கருச்சிதைவு மற்றும் அத்துடன் பிறவி சார்ந்த உடல் உறுப்புக்கோளாறுகள் ஏற்படுவதற்கான சூழ் இடர் கொண்டது. மருந்துகளினால் குழைந்தைக்கு ஏற்படக்கூடிய பாதிப்புகளைப்ற்றி ஒன்றும் அறியப்படவில்லை.
ஒரு மருந்து சோதனைக்குப்பிறகு கருக்குடையை கடந்து குழந்தையை அடையவில்லை என்று கண்டறிந்தாலும், சில புற்றுநோய் வகைகள் கருக்குடையை பாதித்து எப்படியாவது அம்மருந்தை அதன் மீதாக செலுத்தும். சிலவகையான சரும புற்றுநோய்கள் குழந்தையின் உடலில் மாற்றங்களை விளைவிக்கும்.
நோய் அறுதியிடுதலும் கடினமாகும், ஏன் என்றால், மிக அதிகமான கதிரியக்க அளவுகள் கொண்டு கணித்த வெட்டுவரைவு இயலக்கூடியதாக இல்லை. இருப்பினும், காந்த அதிர்வு அலைவரைவு பொதுவாக பயன்படலாம். இருந்தாலும், வேறுபாடு ஊடகத்தை பயன்படுத்த இயலாது, ஏனென்றால் அவை கருக்குடையை தாண்டி செல்கின்றன.
கர்பகாலத்தில் புற்றுநோயை அறுதியிடுதலிலும் மற்றும் சிகிச்சை அளித்தலிலும் பிரச்சினைகள் இருப்பதால், மாற்று முறைகளாக ஒன்று குழந்தை வாழத்தகுந்ததாக இருந்தால், அறுவை மூலம் மீட்டு அதற்குப்பின் மேலும் தீவிரமாக புற்றுநோய் சிகிச்சையை மேற்கொள்ள வேண்டும், அல்லது, புற்றுநோய் மிகவும் பரவி இருந்து அதன் தாயாருக்கு அதிக காலம் காத்திருக்க வழியில்லை என்றால், கருக்கலைப்பு செய்து புற்றுநோய்க்கு சிகிச்சையளிக்க வேண்டும்.
கருப்பை உள்
சில நேரங்களில், உருப்பெற்ற கருக்கட்டிகளை கருப்ப்பைக்குள் இருக்கும்போதே கண்டறிகிறார்கள். டேரடோமா (பூதப்புற்று) என்பது பொதுவான உருப்பெற்ற கருக்கட்டியாகும், மேலுமது பொதுவாக தீங்கற்றதாக இருக்கும்.
ஆய்வகத்தில் புற்றுநோய்க்கான புதிய மருந்து கண்டுபிடிப்பு, ஆண்டு 2022
ஐக்கிய அமெரிக்காவின் மன்ஹாட்டன் நகரத்தில் செயல்படும் நினைவு ஸ்லோன் கெட்டரிங் புற்றுநோய் மைய ஆய்வகத்தின் சோதனையில் புற்று நோயாளிகளின் 100% புற்றுநோய் ஒழிக்கப்பட்டதாக அறிவிக்கப்பட்டுள்ளது. இந்த சோதனையானது அளவில் சிறியதாக இருந்தாலும், நீண்ட மற்றும் வலிமிகுந்த கீமோதெரபி அல்லது அறுவை சிகிச்சைகள் இல்லாமல் புற்றுநோயை முழுமையாக அகற்ற முடியும் என்ற நம்பிக்கையை கொடுத்துள்ளது.
மெமோரியல் ஸ்லோன் கெட்டரிங் கேன்சர் மையம் நடத்திய சிறிய மருத்துவ பரிசோதனையில், 18 புற்று நோயாளிகள் சுமார் ஆறு மாதங்களுக்கு டோஸ்டார்லிமாப் (Dostarlimab) என்ற மருந்தை உட்கொண்டனர். ஆறு மாத இறுதியில் உடலில் புற்றுக் கட்டிகள் முழுமையாக மறைவதை சோதனையில் கண்டனர். இந்த மருந்து மூலம் சிகிச்சை எடுக்க இந்திய மதிப்பில் ரூ. 9 இலட்சம் வரை ஆகலாம் என தெரிவிக்கப்பட்டுள்ளது. ஆனால் இந்த மருந்தை மற்ற மருத்துவர்கள் ஆராய்ச்சியாளர்கள் ஆய்வு செய்து உறுதி செய்த பின்பே இந்த மருந்து சந்தைக்கு வரும் என தெரிவிக்கப்பட்டுள்ளது.
பகுப்பு:புற்றுநோய்கள்
கேலாங்
கேலாங் (Kyelang (also spelled Keylong), இந்தியாவின் இமாச்சலப் பிரதேசம் மாநிலத்தின் வடக்கில் உள்ள லாகௌள் & ஸ்பிதி மாவட்டத்தின் நிர்வாகத் தலைமையிடம் மற்றும் பேரூராட்சி ஆகும். இமயமலையில் 3,080 மீட்டர் (10,100 அடி) உயரத்தில் அமைந்த கேலாங் ஊர், மணாலிக்கு வடக்கே 71 கிலோ மீட்டர் தொலைவிலும்; இந்திய-திபெத் எல்லையிலிருந்து 120 கிலோ மீட்டர் தொலைவிலும் உள்ளது. லே-மணாலி நெடுஞ்சாலையில் உள்ள அடல் சுரங்கச்சாலை, மணாலி மற்றும் கேலாங் ஊர்களை இணைக்கிறது.
மக்கள் தொகை பரம்பல்
2011 இந்திய மக்கள் தொகை கணக்கெடுப்பு படி 319 வீடுகளைக் கொண்ட கேலாங் ஊரின் மக்கள் தொகை 1150 ஆகும். அதில் ஆண்கள் 606  மற்றும் பெண்கள்  544  ஆக உள்ளனர். பாலின விகிதம் 1000 ஆண்களுக்கு 898 பெண்கள் வீதம் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள் 95 ஆகவுள்ளனர். இதன் சராசரி எழுத்தறிவு 83.13%  ஆகவுள்ளது. இதன் மக்கள் தொகையில் பட்டியல் சமூகத்தினரும், பட்டியல் பழங்குடியினரும் முறையே 65 மற்றும் 699	ஆகவுள்ளனர்.
வெளி இணைப்புகள்
பகுப்பு:இமாச்சலப் பிரதேச மாநிலத்திலுள்ள ஊர்களும் நகரங்களும்
துப்ரி சட்டமன்றத் தொகுதி
துப்ரி சட்டமன்றத் தொகுதி (Dhubri Vidhan Sabha constituency) அசாம் மாநிலத்திலுள்ள 126 சட்டமன்ற தொகுதிகளுள் ஒன்றாகும். இது துப்ரி மக்களவைத் தொகுதியில் அடங்குகிறது.
மேற்கோள்கள்
பகுப்பு:அசாம் சட்டமன்றத் தொகுதிகள்
டபோய்மிங்
டபோய்மிங் (Tapoiming) என்பது இந்தியாவின் ஒன்றியப் பகுதிகளுள் ஒன்றான அந்தமான் நிக்கோபார் தீவுகளிலுள்ள நிகோபார் மாவட்டத்தில் அமைந்துள்ள ஒரு கிராமம் ஆகும். இக்கிராமம் கார் நிகோபார் தாலுக்காவில் அமைந்துள்ளது.
மக்கள் தொகையியல்
இந்திய நாட்டில் 2011 ஆம் ஆண்டில் இடம்பெற்ற மக்கள் தொகைக் கணக்கெடுப்பிற்கு அமைவாக டபோய்மிங் கிராமத்தில் மொத்தம் 214 குடும்பங்கள் வாழ்ந்து வந்தனர். 6 வயது மற்றும் அதற்கும் கீழாகவுள்ள குழந்தைகள் தவிர்த்து இக்கிராமத்தின் அதிக அளவு கல்வியறிவு சதவீதம் 78.59% ஆகும்.
மேற்கோள்கள்
பகுப்பு:கார் நிகோபார் வட்டத்திலுள்ள கிராமங்கள்
திருமால்பூர் ஊராட்சி
திருமால்பூர் ஊராட்சி (Thirumalpur Gram Panchayat), தமிழ்நாட்டின் இராணிப்பேட்டை மாவட்டத்தில் உள்ள நெமிலி வட்டாரத்தில் அமைந்துள்ளது. இந்த ஊராட்சி, சோளிங்கர் சட்டமன்றத் தொகுதிக்கும் அரக்கோணம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 4799 ஆகும். இவர்களில் பெண்கள் 2423 பேரும் ஆண்கள் 2376 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
மேற்கோள்கள்
பகுப்பு:இராணிப்பேட்டை மாவட்ட ஊராட்சிகள் பகுப்பு:த. இ. க. ஊராட்சித் திட்டம்
அத்திப்பள்ளம்
அத்திப்பள்ளம் இந்தியாவில் தமிழ்நாடு மாநிலத்தில், புதுக்கோட்டை மாவட்டத்தில்,  விராலிமலை ஒன்றியத்தில் அமைந்துள்ள வானதிராயன்பட்டியில் உள்ள ஒரு சிற்றூர். இச்சிற்றூரின் மக்கள்தொகை 1102 ஆகும். இதில் ஆண்கள் 578 பேரும், பெண்கள் 524  பேரும் உள்ளனர்.
கோயில்கள்
பகுப்பு:புதுக்கோட்டை மாவட்டத்திலுள்ள கிராமங்கள்‎
இந்தியன் ஓசன்
இந்தியன் ஓசன் என்பது 1990இல் புது தில்லியில் துவங்கப்பட்ட ஓர் இந்திய ராக் இசைக்குழு. இந்தியாவில் கலப்பு ராக் இசை வகையின் முன்னோடிகளாகக் கருதப்படும் இக்குழு சுஸ்மித் சென், அசீம் சக்ரவர்த்தி, ராகூல் ராம், அமித் கிலாம் ஆகியோரை உள்ளடக்கியது.
மேற்கோள்கள்
பகுப்பு:ராக் இசைக் குழுக்கள்
இலங்கையில் தமிழருக்கு எதிரான பாலியல் வன்முறைகள்
இலங்கையில் தமிழருக்கு எதிரான பாலியல் வன்முறைகள் தீவின் நீண்டகால இனப் பிரச்சினையின் போது பரவலாக இடம்பெற்றன. முதல் நிகழ்வாக 1958 கலவரத்தின் போது தமிழ்ப் பெண் ஒருவர் பாலியல் வன்முறைக்குட்படுத்தப்பட்டமை பதியப்பட்டுள்ளது. 1960களில் யாழ்ப்பாணத்தில் படைத்துறையினரின் குவிக்கப்பட்ட காலத்தில் தமிழ்ப் பெண்கள் பலர் வன்முறைக்குட்படுத்தப்பட்ட நிகழ்வுகள் தொடர்ந்தன.
1977, 1981, 1983 ஆம் ஆண்டுகளில் தமிழருக்கு எதிராக இடம்பெற்ற கலவரங்களின் போது தமிழ்ப் பெண்கள் பலர் சிங்களக் கும்பல்களால் பாலியல் வன்முறைக்குட்படுத்தப்பட்டனர்.
1983 இல் ஈழப் போர் வெடித்ததைத் தொடர்ந்து, விடுதலைப் புலிகளுக்கு ஆதரவானவர்கள் என்ற போர்வையில் தமிழ் மக்களைத் தண்டிக்கும் வகையில், பாலியல் வன்முறைகள் சிங்கள ஆயுதப் படைகளால் மேற்கொள்ளப்பட்டு வந்தன. குழந்தைகள் உட்பட பாலியல் பலாத்காரத்திற்கு தமிழ் பெண்கள் மற்றும் ஆண்களென இரு பாலாரும் குறிவைக்கப்பட்டனர். தமிழர்களுக்கு எதிராக பாலியல் குற்றங்கள் செய்த ஏனைய குழுக்களில் இந்திய அமைதி காக்கும் படை, ஊர்காவற் படையினர், காவல்துறையினர், மற்றும் துணை ராணுவ குழுக்கள் ஆகியனவும் அடங்கும்.
ஈழப்போரின் போது இந்தியாவுக்குத் தப்பிச் சென்ற இலங்கைத் தமிழ் அகதிகள் இந்தியப் பாதுகாப்பு மற்றும் உளவுத்துறைப் படையினரால் அடிக்கடி பாலியல் வன்முறை மற்றும் பாலியல் அடிமைத்தனத்திற்கு இலக்காகியுள்ளனர்.
குற்றவாளிகளிடமிருந்து மிரட்டல், குற்றத்திற்கான தண்டனை, பழமைவாத ஈழத்தமிழ் சமூகத்தில் அதனுடன் பின்னிப்பிணைந்திருந்த கடுமையான நற்பெயர்க்கேடு உள்ளிட்ட பல்வேறு காரணங்களால் மோதலின் போது பல பாலியல் வன்முறைகள் பதிவு செய்யப்படவில்லை.
பரந்த அளவிலான வன்புணர்வுக் குற்றச்சாட்டுகளை அரசாங்கப் படைகள் தொடர்ந்து மறுத்து வருகின்றன. 2010 ஆம் ஆண்டில் ஒரு மூத்த இராணுவ அதிகாரி பின்வருமாறு கூறினார்: ""அவர்களின் பயிற்சி முழுவதும், எங்கள் சிறுவர்கள் புலிகளை வெறுக்கக் கற்றுக் கொடுக்கப்படுகிறார்கள், புலிகளை அவர்கள் வெறுக்கத்தக்க விலங்குகளாகவும், வாழத் தகுதியற்றவர்களாகவுமே பார்க்கிறார்கள். அவர்கள் தமிழ்ப் பெண்களை பாலியல் வன்புணர்வு செய்யவில்லை என்று 200 சதவீதம் உறுதியாக இருக்கிறேன். அவர்களை வெறுத்தால் அவர்கள் ஏன் அவர்களை வன்புணர்வுக்கு உள்ளாக்குகிறார்கள்?""
மேற்கோள்கள்
பகுப்பு:இலங்கையில் மனித உரிமைகள் பகுப்பு:இலங்கையில் வன்புணர்வுகள் பகுப்பு:தமிழ்ப் பெண்கள் பகுப்பு:இலங்கை இனப்பிரச்சினை
டிராவலர் (இசைத் தொகுப்பு)
டிராவலர் (இசைத் தொகுப்பு) (Traveller) இந்திய சிதார் இசைக் கலைஞர் அனௌஷ்கா ஷங்கரால் தொகுக்கப்பட்ட இசைத் தொகுப்பு ஆகும். இது இந்திய இசை மற்றும் ப்ளெமெங்கோ ஆகியவற்றின் கலவையாகும். இந்த இசைத் தொகுப்பு அக்டோபர் 2011 ஆம் ஆண்டு வெளியிடப்பட்டது. இந்த இசைத் தொகுப்பைத் தயாரித்தவர் வாவியர் லிமோன் (Javier Limón) ஆவார். இந்த இசைத் தொகுப்பானது 2013 ஆம் ஆண்டில் சிறந்த உலக இசை எனும் பிரிவில் டச்சு கிராமி விருதிற்கு பரிந்துரைக்கப்பட்டது. ஆனால் இத்தொகுப்பானது விருதைப் பெற இயலவில்லை. அந்த வருடத்திற்கான விருது அனெளஷ்கா ஷங்கரின் தந்தை மறைந்த ரவி சங்கரின் தி லிவ்விங் ரூம் செசன்ஸ் பகுதி 1 (The Living Room Sessions Part 1) வழங்கப்பட்டது. அந்த விருதை அவருக்குப் பதிலாக அனெளஷ்கா பெற்றுக் கொண்டார்.
மேற்கோள்கள்
பகுப்பு:இசைத் தொகுப்புக்கள்
இதர 90% ஆனோருக்கான வடிவமைப்பு
இதர 90% ஆனோருக்கான வடிவமைப்பு (Design for the other 90%) என்பது உலகில் ஏழ்மையில் நிலையில் இருக்கும் பெரும்பான்மையான மக்களின் அடிப்படைத் தேவைகளுக்கு தீர்வு தரக்கூடிய பொருள், கருவி, செயலாக்க வடிவமைப்புக்களை அடையாளம் கண்டும், கட்டமைத்தும் தரும் அமைப்பு ஆகும். பெரும்பாலன வடிவமைப்பும் பொறியியலும் வசதி படைத்த 10% மக்களுக்காவே செய்யப்படுகின்றன, அந்தக் குறையை நிவர்த்தி செய்ய இந்த நிறுவம் முயல்கிறது. பொறியிலாளர்கள், வடிவமைப்பாளர்கள், கட்டிடக்கலைஞர்கள், மாணவர்கள், ஆசிரியர்கள் என பல்துறையினரும் சேர்து இதில் ஈடுபடுகின்றனர். இது ஒரு இலாப நோக்கமற்ற அமைப்பாகும்.
வெளி இணைப்புகள்
பகுப்பு:வளர்ச்சியல் பகுப்பு:சமூக சேவை அமைப்புகள்
சிரூர் தாலுகா
சிரூர் தாலுகா (Shirur taluka) (शिरूर तालुका), இந்தியாவின் மகாராட்டிரா மாநிலத்தில் உள்ள புனே மாவட்டத்தின் 14  தாலுக்காக்களில் ஒன்றாகும். சிரூர் தாலுகாவின் நிர்வாகத் தலைமையிட நகரம் சிரூர் நகராட்சி ஆகும்.